cyanic-selkie/wikianc huggingface dataset:
Riemannin–Stieltjesin integraali
Riemannin–Stieltjesin integraalin yhteys Riemannin integraaliin
Yleisissä tapauksissa \alpha:n ei tarvitse olla jatkuva.
Riemannin–Stieltjesin integraalin ominaisuuksia
Riemannin–Stieltjesin integraalin ominaisuudet muistuttavat pitkälti Riemannin integraalin ominaisuuksia.
Seuraavassa esitellään muuttujan vaihto sekä integraalin lineaariominaisuudet.
Muuttujan vaihto
Olkoon funktio f \in R välillä [a,b] ja g aidosti monotoninen ja jatkuva funktio, joka on määritelty välillä S=[a,b]. Oletetaan, että a = g(c) ja b = g(d) sekä funktiot h ja \beta ovat yhdistettyjä funktioita, jotka on määritelty seuraavasti
,
jos x \in S. Silloin funktio h \in R välillä S ja
.
Lineaariominaisuudet
Jos ja  välillä [a,b], niin
välillä [a,b] ja
.
John Robins
John Robins (s. 4. toukokuuta 1982) on brittiläinen koomikko ja radiojuontaja.
Ura
Robins aloitti uransa stand-up -koomikkona vuonna 2005. Hän on esiintynyt soolona Edinburghin Fringe Festivaaleilla vuosina 2009-2015 sekä 2017. Jokaisen esityksen myötä hän on ollut myös kiertueella ympäri Britanniaa.
Robins on esiintynyt useissa brittiläisissä visailu- ja komediaohjelmissa, kuten Alan Davies: As Yet Untitled, Live at the Apollo, Mock the Week, Celebrity Deal or No Deal, 8 Out of 10 Cats Does Countdown.
Helmikuusta 2014 alkaen Robins on juontanut viikoittaista radio-ohjelmaa Elis James and John Robins yhdessä ystävänsä ja kollegansa Elis Jamesin kanssa brittiläisellä indierock-musiikkiin erikoistuvalla kaupallisella Radio X -kanavalla. Vuonna 2016 he kiersivät Britanniaa nimellä The Elis James and John Robins Experience. Maaliskuussa 2017 ohjelma voitti Chortle award -palkinnon.
Elokuussa 2017 Robins jakoi Hannah Gadsbyn kanssa Edinburgh Comedy Award -palkinnon esityksestään The Darkness of Robins.
Yksityiselämä
Robins kasvoi Bristolissa Lounais-Englannissa. Hän opiskeli St Anne's Collegessa Oxfordissa, pääaineenaan englannin kieli. Valmistuttuaan Oxfordista vuonna 2006 Robins muutti takaisin Bristoliin, jossa hän jakoi asunnon kolmen jo ammattilaisuransa aloittaneen koomikon, Jon Richardsonin, Russell Howardin ja Mark Olverin kanssa.
Robins muutti Lontooseen vuonna 2012. Hän oli parisuhteessa näyttelijä ja koomikko Sara Pascoen kanssa 2013-2016. Robinsin vuoden 2017 Edinburgh Fringe Festivaalien esitys The Darkness of Robins käsitteli eroa Pascoesta. Pascoe kirjoitti erosta oman esityksensä Lads Lads Lads jonka hän esitti samoilla festivaaleilla.
Robins on intohimoinen Queen-fani. Uudenvuodenaattona 2014 Robins esiintyi yleisön lämmittelijänä Queenin ja Adam Lambertin konsertissa. Queenin lisäksi Robinsin suurimpiin idoleihin kuuluu englantilainen snooker-ammattilainen Ronnie O'Sullivan.
Robins on numismaatikko, ja hän keräilee brittiläisiä farthing-kolikoita.
A Classic Case
A Classic Case on Lontoon sinfoniaorkesterin ja Jethro Tullin albumi, jolla versioidaan Jethro Tullin kappaleita. Sovituksesta ja orkesterin johdosta vastaa entinen Tull-mies David Palmer.
Tour de San Luis
Tour de San Luis on maantiepyöräilyn etappikilpailu, joka käydään San Luisin maakunnassa Argentiinassa tammikuun puolivälin jälkeen. Kilpailu ajettiin ensimmäisen kerran vuonna 2007, ja se on nykyisin kategorialuokitukseltaan 2.1. Kilpailussa ajettiin kahtena ensimmäisenä vuonna prologi ja viisi etappia, vuodesta 2009 lähtien kaikkiaan seitsemän etappia.
Kokonaiskilpailun tulokset
Lähteet: memoire-du-cyclisme.net, Cycling Archives
Karl Henriksson
Karl Henriksson (s. 5. helmikuuta 2001 Malmö, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä lainalla NHL-seura New York Rangersista. Hän on pelipaikaltaan keskushyökkääjä.
Seuraura
Kauden 2018–2019 Henriksson pelasi suurimmaksi osaksi Frölundan J20-junioreissa. Hän voitti tehoilla 13+36=49 koko J20 SuperElitin syöttöpörssin sekä jakoi pistepörssin voiton Timrå IK:ta ja AIF IF:ää edustaneen Emil Lindblomin ja MODO Hockeyn Tobias Åhströmin kanssa. Henriksson voitti myös koko sarjan tehotilaston lukemalla +35. Pudotuspeleissä hän jakoi tehoilla 2+7=9 koko SuperElitin syöttöpörssin voiton MODO Hockeyn Tobias Åhströmin ja joukkuetoverinsa Hampus Rydqvistin kanssa sekä pistepörssin toisen sijan joukkuetoverinsa Lucas Raymondin kanssa edellään vain Åhström. Henriksson vahvisti pudotuspeleissä myös Frölundan J18-junioreita, joiden paras syöttäjä hän oli viidellä syöttöpisteellään Måns Krämerin ja Isac Anderssonin kanssa. Henriksson voitti kauden päätteeksi J18 Allsvenskanin mestaruuden. Hän debytoi kauden aikana myös Frölundan SHL-joukkueessa, jossa Henriksson pelasi kaksi runkosarjaottelua ilman tehopisteitä. Vain 17-vuotias Henriksson teki SHL-debyyttinsä 11. lokakuuta 2018 vieraissa Luleå HF:ää vastaan. Hän sai ottelussa jääaikaa lopulta vain 38 sekuntia.
New York Rangers varasi Henrikssonin toisella kierroksella 58. pelaajana NHL:n varaustilaisuudessa 2019. Lokakuun lopulla Frölunda lainasi Henrikssonin joulukuun puoliväliin asti kestävällä sopimuksella Ruotsin toiseksi korkeimmalle sarjatasolle HockeyAllsvenskan-joukkue Södertälje SK:hon. Hän pelasi siellä 15 ottelua tehden yhden syöttöpisteen. Frölundan SHL-joukkueessa Henrikssson pelasi kahdeksan runkosarjaottelua tehden yhden syöttöpisteen ja kaksi Mestarien liigan ottelua tehden yhden syöttöpisteen. Hän voitti CHL:n mestaruuden. Henriksson valittiin myös Katrinelundsgymnasietin lukion vuoden urheilijaksi. Suurimman osan kaudestaan Henriksson pelasi kuitenkin Frölundan J20-junioreissa, joiden sisäisen syöttöpörssin hän voitti 35 syöttöpisteellään.
Maaliskuussa 2020 Henriksson teki Frölundan kanssa kaksivuotisen SHL-sopimuksen. Kauden 2020–2021 hän pelasi siellä kokonaan pelaten varsinaisen tulokaskautensa aikana 44 runkosarjaottelua tehopistein 1+6=7 ja neljä playoff-ottelua ilman tehopisteitä. Henriksson teki SHL-uransa avausmaalin runkosarjan kolmanneksi viimeisellä kierroksella 16. maaliskuuta 2021 IK Oskarshamnia vastaan.
Huhtikuussa 2021 Henriksson teki New York Rangersin kanssa kolmivuotisen NHL-tulokassopimuksen. Syksyn harjoitusleirin päätteeksi seura lähetti hänet kaudeksi 2021–2022 vielä lainalle Frölundaan.
Maajoukkueura
Henriksson pelasi alle 20-vuotiaiden MM-kilpailuissa vuonna 2020, jolloin hän voitti pronssia. Henriksson valittiin Kazakstania vastaan pelatun alkulohkon ottelun päätteeksi Ruotsin ottelun parhaaksi pelaajaksi. Vuoden 2021 turnaus häneltä jäi väliin koronavirustartunnan vuoksi.
Hän pelasi myös alle 18-vuotiaiden MM-kilpailuissa vuonna 2019, jolloin Henriksson voitti maailmanmestaruuden. Hän voitti Ruotsin sisäisen piste- ja syöttöpörssin tehoilla 3+6=9. Valmennus valitsi Henrikssonin joukkueensa turnauksen yhdeksi kolmesta parhaasta pelaajasta.
Henriksson pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti hopeaa. Yhteensä Henriksson on pelannut 17 nuorten ja 30 poikien maaottelua.
Muuta
Henriksson pelasi myös 16-vuotiaaksi asti jalkapalloa keskikenttäpelaajana. Hän osallistui lajissa myös Ruotsin alle 15-vuotiaiden maajoukkueleirille.
Matenadaran
Matenadaran on Jerevanissa, Armenian pääkaupungissa oleva käsikirjoitusmuseo. Siellä on kirjojen ja käsikirjoitusten lisäksi satoja vuosia vanhoja miniatyyrejä. Miniatyyrikokoelma on noin 15 000 teoksen kokoinen ja se on ainutlaatuinen maailmassa.
Huispaus kautta aikojen
Huispaus kautta aikojen on vuonna 2001 ilmestynyt J. K. Rowlingin kirjoittama kirja, joka kuuluu Harry Potter -kirjasarjaan. Nimiön mukaan teoksen on kirjoittanut ”Rauniolinnu Sipis” (engl. Kennilworthy Whisp), ja suomentajaksi ilmoitetaan ”Kurvaa Aka”.
Kirjassa kerrotaan muun muassa velhomaailman suosituimman urheilulajin huispauksen kehityksen vaiheista nykyiseen muotoonsa sekä esitellään muita muinaisia luutapelejä ja kerrotaan lentävän luudanvarren kehityksestä. Siinä kerrotaan myös huispausjoukkueista ja erilaisista tempuista. Kirjan tuotto meni Comic Relief -järjestön kautta hyväntekeväisyyteen. Suomennoksen painos on myyty loppuun. Suomennoksen uusi, kuvitettu painos ilmestyy 31.7.2017.
Luxemburg (täsmennyssivu)
Luxemburg tai Luxembourg voi tarkoittaa esimerkiksi seuraavia:
Some People Have Real Problems
Some People Have Real Problems on australialaisen laulaja-lauluntekijä Sian albumi vuodelta 2008.
Heritage
Heritage on Opethin kymmenes studioalbumi, joka julkaistiin 14. syyskuuta 2011. Albumi nousi Suomen virallisen listan sijalle 2.
Tausta
Uudelle levylle keulahahmo Mikael Åkerfeldt on kertonut, että albumilla ei kuulla yhtään aggressiivista ja death metalille ominaista murinalaulua, vaan se on Damnationin jälkeen toinen Opethin levy, jolla sitä ei kuulla. Se muistuttaa hänen sanojensa mukaan Damnationia. Sen soundit ovat aika pitkälle 70-luvulta.
Atarrabia
Atarrabia on kunta Nafarroan maakunnassa Baskimaan Espanjan puoleisessa osassa. Atarrabian väkiluku on noin 10 300 (2016).
N-grammi
N-grammi on kielitieteessä käytetty käsite. Se on n merkin, morfeemin tai sanan mittainen jakso. Tavallisesti käytettyjä n-grammeja ovat muun muassa kahden merkin tai sanan mittaiset digrammit (n=2) ja kolmen merkin tai sanan mittaiset trigrammit (n=3).
N-grammimallit ovat tapa rakentaa tilastollisia kielimalleja, joissa käytetään indeksointiyksiköinä vakiomittaisia peräkkäisiä merkkijonoja tai sanoja. Kieliteknologiassa n-grammeihin perustuvia kielimalleja on hyödynnetty muun muassa automaattisessa puheentunnistuksessa, sanan sanaluokan tai merkityksen määrittämisessä, oikeinkirjoituksen tarkistuksessa ja tiedonhaussa.
Esimerkki
Merkkeihin perustuvat n-grammit muodostetaan siten, että käsiteltävästä tekstistä muodostetaan kaikki n merkin mittaiset, peräkkäisistä merkeistä koostuvat merkkijonot. Merkkijonot sijaitsevat myös osittain päällekkäin. Esimerkiksi merkkijono Tampere voidaan jakaa 3-grameiksi seuraavasti:
Tam amp mpe per ere
Jokainen edellä mainituista 3-grammeista tallennetaan indeksiin aina erillisenä avainsanana. Silloin kun halutaan löytää indeksin avulla sellaiset dokumentit, jotka sisältävät merkkijonon Tampere, etsitään kaikki sellaiset dokumentit, jotka sisältävät 3-grammin ”Tam” kohdassa i, ”per” kohdassa i+3 ja ”ere” kohdassa i+4.
N-grammimallioletus
Merkkipohjaisessa n-grammimallissa oletuksena on, että kieli rakentuu säännönmukaisesta merkistöstä. Tähän merkistöön kuuluvat kaikki kirjoitetussa kielessä esiintyvät merkit, mukaan lukien välimerkit, välilyönnit sekä isot kirjaimet. Tästä johdetun n-grammimallioletuksen mukaan jokaisen merkin esiintyminen riippuu ainoastaan sen edellisestä merkistä.
N-grammit tiedonhaussa
Tiedonhaun onnistumisen kannalta on tärkeätä muodostaa n-grammit sellaisista kieltä kuvaavista sana- tai merkkijonoista, jotka ovat tarpeeksi pitkiä, jotta ne sisältävät tiedonhaun kannalta tärkeää informaatiota. Mitä pidempiä n-grammit ovat, sen enemmän ne sisältävät juuri lähdekielelleen ominaista informaatiota. Toisaalta hyvin pitkien n-grammien käyttäminen hakuindeksissä hidastaa indeksin tutkimista. Lisäksi pidempiin n-grammeihin mahtuu myös enemmän tunnistusvirheitä.
N-grammimallien ongelma on se, että ne eivät huomioi pidemmän tähtäimen riippuvuuksia sanojen välillä: sanojen välisiä riippuvuuksia esiintyy kuitenkin useilla kielen eri rakennetasoilla. Lisäksi ne ovat myös varsin herkkiä käytetylle tekstiaineistolle, koska pienikin muutos aineistossa aiheuttaa sen, että mallit on opetettava uudelleen käytettävälle ohjelmistolle.
La Altagracia
La Altagracia on provinssi Dominikaanisessa tasavallassa. Sen pääkaupunki on Higüey. Provinssin pinta-ala on 3002 km2 ja väkiluku noin 322 000.
Provinssissa on kaksi kansallispuistoa, kuuluisa Punta Canan loma-alue ja Isla Saonan saari.
Cascades-patsaspuisto
Cascades-patsaspuisto sijaitsee Armenian pääkaupungissa Jerevanissa. Puistossa sijaitsee muun muassa bolivialaisen kuvanveistäjän Boteron kissaveistos.
Piikki
Piikki tarkoittaa esimerkiksi seuraavia asioita:
Cascades-patsaspuisto
Cascadesin valtavat portaat johtavat toisen maailmansodan muistomerkille. Puiston yhteydessä on Cafesjian modernin taiteen museo.
José Marcos Semeria
pienoiskuva|José Marcos Semeria vuonna 1921. José Marcos Semeria (19. maaliskuuta 1855 Tacuarembó – 11. lokakuuta 1934) oli uruguaylainen roomalaiskatolinen piispa. Hänet vihittiin papiksi 18. tammikuuta 1880 ja nimitettiin Melon hiippakunnan johtoon 3. heinäkuuta 1919. Piispaksi vihkiminen seurasi 9. marraskuuta. Pääkonsekraattorina toimi Alberto Vassallo di Torregrossa, jota avustivat Ricardo Isaza y Goyechea ja Pio Gaetano Secondo Stella.
Djamel Mesbah
Djamel Mesbah (, s. 9. lokakuuta 1984 Zighoud Youcef, Algeria ) on algerialais-ranskalainen jalkapalloilija, pelipaikaltaan vasen keskikenttälaituri. Hän edustaa Serie A:ssä pelaavaa Parmaa.
Ura
Mesbah syntyi Algeriassa, mutta muutti jo lapsena Ranskaan Annecy-le-Vieux'iin, jossa hän aloitti jalkapalloilun noin 11-vuotiaana. Tuolloin hän pelasi useimmiten hyökkääjänä. Sittemmin Mesbah muutti Sveitsiin, jossa hän edusti Servetten junioreita ennen kuin sai kutsun edustusjoukkueeseen. Häntä peluutettiin enimmäkseen laitahyökkääjänä ja välillä laitapuolustajana. Yhden kauden jälkeen Mesbah siirtyi Sveitsin suurimpiin seuroihin lukeutuvaan FC Baseliin vuonna 2004. Peliaikaa ei kuitenkaan tullut ja hänet lainattiin Ranskaan Lorientiin tammikuussa 2006. Peliaikaa ei tullut Mesbahin loukkannuttua ennen avausottelua.
18. tammikuuta 2012 Mesbah siirtyi neljän ja puolen vuoden sopimuksella AC Milaniin.
Maajoukkueura
Mesbah sai kutsun Algerian maajoukkueeseen toukokuussa 2010, kun Rabah Saâdane nimesi alustavan joukkueen vuoden 2010 MM-kisoihin.
Hän pelasi ensimmäisen ottelunsa Algerian paidassa 28. toukokuuta 2010 Irlantia vastaan.
MM-kisat 2010
Toisen ottelunsa Mesbah pelasi vuoden 2010 MM-kisoissa 18. kesäkuuta 2010 Englantia vastaan tultuaan vaihdosta kentälle.
MM-kisat 2014
Mesbah valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan ja oli myös avauksessa kolmannessa ottelussa Venäjää vastaan. Algerian kisat päättyivät neljännesvälieriin.
Juurikärpäset
Juurikärpäset (Anthomyiidae) on kaksisiipisten suuri heimo. Useimmat harmaat, tavallisen näköiset kärpäset kuuluvat joko juurikärpäsiin tai sukaskärpäsiin (Muscidae). Monien juurikärpäslajien toukat elävät kasvien juuristossa. Aikuiset yksilöt syövät kukkien mettä ja muita kasvinesteitä, ja ovat siksi tärkeitä pölyttäjiä monille kasvilajeille. Sukujen Pegomya, Delia, Phorbia, Botanophila ja Chirosia toukat syövät eläviä kasvinosia, ja jotkut niistä ovat haitallisia tuhohyönteisiä. Joidenkin Pegomya-suvun lajien toukat syövät sienten itiöemiä.
Suku jaetaan kahteen alaheimoon Pegomyinae (8 sukua) ja Anthomyiinae (23 sukua), ja nämä edelleen neljään tribukseen.
Sukuja ja lajeja; toukkien ravinnon lähde
Eri sukujen toukilla on hyvin erilaisia ravinnon lähteitä.
Dmitri Tolstoi
thumb|Dmitri Tolstoi, [[Ivan Kramskoin vuonna 1884 maalaama muotokuva.]] Dmitri Andrejevitš Tolstoi (13. maaliskuuta (J: 1. maaliskuuta) 1823 Moskova – 7. toukokuuta (J: 25. huhtikuuta) 1889 Pietari) oli venäläinen kreivi ja taantumuksellisena tunnettu poliitikko. Hän toimi kansanvalistusministerinä Aleksanteri II:n aikana ja sisäministerinä Aleksanteri III:n valtakaudella. Hän kuului Tolstoin sukuun.
Tolstoi kirjoitti nuorempana eräitä tutkimuksia Venäjän historiasta. Hänet nimitettiin vuonna 1865 Pyhän synodin yliprokuraattoriksi. Vuosina 1866–1880 hän toimi opetusministeriössä kansanvalistusministerinä. Hän pyrki tiukalla kurilla estämään vallankumousaatteiden leviämisen opiskelijoiden tai opettajien keskuuteen, ja kumosi monia aiemmin tehtyjä opetuksen uudistuksia. Tolstoin aloitteesta perustettiin vuonna 1869 erityinen virasto valvomaan ja ohjailemaan yleisten koulujen oppilaiden ja opettajien mielialoja. Lisäksi oppikirjoja sensuroitiin ja epäilyttävinä pidettyjä opettajia erotettiin. Vuonna 1871 Tolstoi toteutti uudistuksen, jossa klassisen kreikan ja latinan asemaa lukioiden oppiaineina vahvistettiin huomattavasti ja niistä tehtiin pakollisia aineita ylioppilastutkintoihin. Tämä vaikeutti yliopistoihin pääsyä niille, joilla ei ollut varaa perehtyä näihin kieliin valmistavissa kouluissa. Tolstoin myönteisiä saavutuksia ministerinä olivat historiallis-filologisen instituutin perustaminen Pietariin vuonna 1867, Varsovan yliopiston uudelleenperustaminen, maatalousinstituutin perustaminen Puolan Nova Aleksandriaan sekä pappisseminaarien uudelleenjärjestäminen.
Vuonna 1882 Tolstoi nimitettiin sisäministeriksi ja santarmilaitoksen johtajaksi. Samana vuonna hänestä tuli myös Venäjän tiedeakatemian puheenjohtaja. Sisäministerinä hän peruutti monia aiemmin Aleksanteri II:n kaudella toteutettuja liberaaleja reformeja. Lehdistön sensuuria tiukennettiin elokuusta 1882 alkaen. Vuonna 1889 jokaisen maalaiskaupungin johtoon määrättiin maanomistaja-aateliin kuuluva ja sisäministeriön valitsema maakapteeni, joka sai nimittää kaupunginvanhimmat. Tolstoi jatkoi sisäministerinä vuonna 1889 tapahtuneeseen kuolemaansa asti.
Nokaze (1921)
Nokaze oli Keisarillisen Japanin laivaston Minekaze-luokan hävittäjä toisessa maailmansodassa.
Valmistus
Alus tilattiin Maizurun laivastontelakalta, missä köli laskettiin 16. huhtikuuta 1921. Alus laskettiin vesille vielä samana vuonna 1. lokakuuta ja otettiin palvelukseen 31. maaliskuuta 1922.
Palvelus
Alus upotettiin 20. helmikuuta 1945.
Kansallisgalleria (Jerevan)
thumb|Kansallisgalleria Kansallisgalleria on Tasavallan aukion laidalla sijaitseva museo Jerevanissa, Armenian pääkaupungissa.
Yhdistetyn maailmancup 2015–2016
Yhdistetyn maailmancup 2015–2016 alkoi 5. joulukuuta 2015 Norjan Lillehammerissa ja päättyi 6. maaliskuuta 2016 Saksan Schonachissa. Kauden aikana järjestettiin 19 henkilökohtaista kilpailua sekä kolme joukkuekilpailua, joista kaksi oli parikilpailuja.
Kansallisgalleria (Jerevan)
Kansallisgalleria perustettiin vuonna 1921. Siellä on tunnettujen eurooppalaisten, venäläisten ja armenialaisten yli 20 000 taideteoksen kokoelma. Yksi kuuluisimmista on Ivan Aivazovskin meriaiheinen kokoelma.
Gallerian edessä on suihkulähde. Iltaisin klo 22.00-23.00 välisenä aikana se valaistaan värivaloin sekä tahdistetaan erilaisella musiikilla.
Kansallisgalleria
Kansallisgalleria voi viitata eri maiden keskeisiin taidemuseoihin:
Ouran saaristo
Ouran saaristo (myös Karvianourat, ) on saaristo Selkämerellä Merikarvian kunnassa. Se sijaitsee avomeren äärellä. Mantereelta on ensimmäisiin saariin matkaa noin 4–6 kilometriä.
Pyöreän muotoinen saaristo käsittää yli 300 pientä, pääosin lähes puutonta saarta ja luotoa.
Vuonna 2002 sai ensiesityksensä Ouran saaristoon sijoittuva Arvo Salon kirjoittama Ouraooppera. Sitä esitettiin harrastelijavoimin neljänä peräkkäisenä kesänä Krookan satamaan rakennetulla näyttämöllä.
Luonto
Ouran saarista suurimpia ovat keskellä saaristoa sijaitsevat Pastuskeri, Hevosluoto, Lankrunni, Kuuskrunni, Hamskeri ja Stukkrunni. Näillä saarilla kasvaa myös metsää, ja saarien sisäosien painanteissa on suoperäistä maastoa. Pienempien saarien kasvillisuuteen on olennaisesti vaikuttanut niillä tapahtunut laiduntaminen.
Luonto muistuttaa pohjoisempana olevan Merenkurkun saaristoa. Rantoja hallitsevat tyrnin lisäksi muun muassa merisuolake ja merikohoke. Saarien linnusto on erittäin runsas. Muuttoaikaan saarilla levähtää muun muassa merihanhia, lapasotkia ja pilkkasiipiä. Myös merikotkia on havaittu Ourassa.
Ouraluoto
Merikarvian kunnan omistama Ouraluoto on saariston lounaisosassa sijaitseva matkailu- ja virkistysalue. Saarella on muun muassa sauna, hiekkapohjainen uimaranta sekä nuotio- ja telttapaikkoja. Ouraluodolla on toiminut luotsiasema vuoteen 1968 saakka. Vanhaa luotsiasemaa vuokrataan nykyään kokous-, ruokailu- ja majoitustiloiksi. Sen kolmannessa kerroksessa on näköalapaikka. Lisäksi Ouraluodossa sijaitsee historiallinen niin sanottu Ryssänkasarmi, jota vuokrataan majoituskäyttöön.
Aiheesta muualla
°N, °W
Äiti Armenia
thumb|Patsas armenialaisessa postimerkissä Äiti Armenia on Armenian pääkaupungissa Jerevanissa oleva suurikokoinen patsas. Se sijaitsee lähellä kaupungin ydinkeskustaa. Sillä korvattiin paikalla aiemmin 12 vuotta olleen Josif Stalinin patsas, joka pudotettiin jalustalta vuonna 1962. Tilalle pystytetty Äiti Armenia-patsas valmistui vuonna 1967 puolustamaan miekkansa kanssa jerevanilaisia ja muita armenialaisia.
Patsaan jalusta on 50 metriä ja itse patsas 23 metriä korkea. Patsas kuvaa Sose Mairig -nimistä naista, joka taisteli miekkoineen armenialaisten sotilaiden kanssa turkkilaisia vastaan. Patsas symboloi myös vanhemman naisen asemaa armenialaisessa sukuyhteisössä.
Äiti Armenia on maan kansallishenkilöitymä.
Gong (prinssi)
thumb|Prinssi Gong vuonna 1872. Prinssi Gong (Wade-Giles: Kung, alkuperäinen nimi Yixin; 11. tammikuuta 1833 Peking – 30. toukokuuta 1898 Peking) oli kiinalainen prinssi, joka oli yksi Kiinan johtavia hallitusmiehiä Qing-dynastian myöhäisaikana 1800-luvun jälkipuoliskolla.
Gong oli vuosina 1850–1861 hallinneen keisari Xianfengin veli. Kun brittiläiset ja ranskalaiset joukot miehittivät Pekingin toisessa oopiumisodassa vuonna 1860, keisari pakeni pääkaupungista ja Gong sai tehtäväkseen neuvotella rauhasta Kiinan edustajana. Tuloksena oli Pekingin rauhansopimus. Sodan jälkeen Gong tuli siihen johtopäätökseen, että menestyäkseen Kiinan olisi kehitettävä kauppasuhteitaan länsimaiden kanssa ja omaksuttava joitain länsimaisia sodankäynnin ja diplomatian menetelmiä. Valtakunnalla ei ollut entuudestaan edes ulkoministeriötä, sillä se ei ollut halunnut tunnustaa muita valtioita kanssaan samanarvoisiksi. Keväällä 1861 keisari perusti maalle ulkoasiainviraston eli Zongli yamenin, jonka johtajaksi Gong nimitettiin. Hän pyrki sen jälkeen parantamaan Kiinan suhteita länsimaihin. Gong nimitti alaisuudessaan toimineen Kiinan tullilaitoksen johtoon brittiläisen Robert Hartin, joka toimi tässä tehtävässä hyvin pitkään.
Gong oli 1880-luvulle saakka yksi Kiinan johdon keskeisimmistä vaikuttajista ja toimi usein maansa edustajana ulkovaltojen kanssa neuvoteltaessa. Keisari Xianfengin kuoltua elokuussa 1861 maahan muodostettiin kahdeksanhenkinen holhoojahallitus keisari Tongzhin alaikäisyyden ajaksi. Sen tosiasialliset johtajat olivat Gong sekä kaksi leskikeisarinnaa, Cixi ja Ci'an. Etelä-Kiinassa vuosia riehunut Taiping-kapina saatiin lopullisesti nujerrettua vuonna 1864, minkä jälkeen Gong suuntasi huomionsa yrityksiin tehostaa Kiinan hallintoa hillitsemällä korruptiota ja vahvistaa armeijaa perustamalla länsimaisten esikuvien mukaisia asetehtaita. Hänen vaikutusvaltansa hovissa kuitenkin väheni vallan kasautuessa leskikeisarinna Cixille, joka lopulta erotti hänet hallituksesta vuonna 1884. Gong kutsuttiin vielä 1894 takaisin ulkoasiainviraston johtoon, missä tehtävässä hän toimi kuolemaansa asti.
Miguel Paternain
thumb|right|Miguel Paternain
Miguel Paternain (16. marraskuuta 1894 Minas – 19. lokakuuta 1970) oli uruguaylainen roomalaiskatolinen piispa. Hänet vihittiin redemptoristien papiksi 19. helmikuuta 1921 ja nimitettiin Melon hiippakunnan johtoon 19. huhtikuuta 1929. Piispaksi vihkiminen seurasi 21. heinäkuuta. Pääkonsekraattorina toimi Filippo Cortesi, jota avustivat Juan Francisco Aragone ja Tomás Gregorio Camacho.
Paternain erosi Floridan (entisen Melon) piispan tehtävistä 27. helmikuuta 1960, jolloin hänet nimitettiin Madeksen titulaaripiispaksi. 21. syyskuuta 1960 hänet nimitettiin Achridan titulaariarkkipiispaksi. Hän osallistui Vatikaanin toiseen kirkolliskokoukseen.
Julian Speroni
thumb|Julian Speroni (2015) Julian Speroni (s. 18. toukokuuta 1979) on argentiinalainen jalkapallomaalivahti. Hän edustaa Englannin Valioliigassa pelaavaa Crystal Palacea. Speroni siirtyi Crystal Palaceen vuonna 2004 skotlantilaisesta Dundee Unitedista. Speroni pelaa numerolla 1. Hänen pituutensa on 186 senttimetriä ja painonsa 87 kiloa. Speroni on pelannut myös yhden ottelun Argentiinan alle 20-vuotiaiden jalkapallomaajoukkueessa.
Tsitsernakaberd
thumb|Tsitsernakaberd Tsitsernakaberd on Jerevanissa, Armenian pääkaupungissa oleva kansanmurhan muistomerkki ja museo. Muistomerkki on rakennettu vuonna 1967 ja sen yhteydessä palaa ikuinen tuli.
Kansanmurhamuseoon on kerätty todisteita ottomaanien vuonna 1915 alkaneesta, ja vuosia kestäneestä kansanmurhasta. Museossa on valokuvia sekä armenialaisen taiteilijan maalauksia. Muistomerkin ja museon yhteydessä on puisto, johon useat valtioiden päämiehet sekä kansainvälisen politiikan vaikuttajat ovat istuttaneet puun uhrien muistoksi. Myös Tarja Halonen on istuttanut sinne puun vuonna 2005, vaikka Suomi ei olekaan tunnustanut kansanmurhaa tapahtuneeksi.
Anete Jēkabsone-Žogota
Aikaisemmin Jēkabsone-Žogota pelasi Moskovan Dynamossa, johon hän siirtyi kaudeksi 2006–2007 Ainārs Zvirgziņšin tultua valituksi joukkueen päävalmentajaksi. Ennen siirtoaan hän pelasi ranskalaisissa USO Mondevillessä ja CJM Bourges Basketissa.
Vuonna 2007 Jēkabsone-Žogota osallistui Latvian maajoukkueessa toiseen EM-lopputurnaukseensa. Hän oli turnauksen toiseksi paras pistenainen 17,2 pisteellään ottelua kohden. Hänet myös valittiin turnauksen tähdistöjoukkueeseen.
Vuoden 2008 olympialaisissa hän oli neljänneksi paras pistenainen 15,8 pisteellään ja toiseksi paras syöttäjä 4,0 syötöllään ottelua kohden.
Vuonna 2009 Jēkabsone-Žogota siirtyi kesäkuun lopulla vapaana pelaajana Connecticut Suniin Women's National Basketball Associationiin.
Niilo Lehmuskoski
Niilo Henrik Lehmuskoski, sukunimi vuoteen 1906 Lindfors (26. elokuuta 1888 Pusula – 16. kesäkuuta 1948 Helsinki) oli suomalainen filosofian lisensiaatti, lyseon lehtori ja yliopettaja sekä suomentaja.
Lehmuskoski oli Helsingin suomalaisessa normaalilyseossa latinan ja kreikan sijaisopettajana 1913-1915 ja vt. yliopettajana 1916-1917, toimi latinan, kreikan ja suomen tuntiopettajana 1917-1920 ja oli viimeksi latinan, kreikan ja suomen lehtorina 1920-1935 ja latinan ja kreikan yliopettajana 1935-1948.
Niilo Lehmuskoski oli naimisissa vuodesta 1924 filosofian maisteri Saimi Hedvig Tammelan kanssa.
Neuromyotonia
Neuromyotonia, joka tunnetaan myös nimellä Isaacsin syndrooma, on harvinainen neurologinen sairaus, jolle on ominaista jatkuva ei-tahdonalainen lihasaktiviteetti. Sairaus voi olla joko perinnöllinen tai hankittu, joista jälkimmäinen muoto on yleisempi. Hankittuna se voi johtua monenlaisista tekijöistä, kuten esimerkiksi myrkyllisille aineille altistumisesta. Viimeisimpien tutkimusten valossa sairautta pidetään autoimmuunina.
Oireet
Jatkuva lihasaktiviteetti ilmenee lihasnykinänä eli faskikulaatioina ja myokymiana. Tyypillisiä oireita ovat myös lihaskrampit, lihasjäykkyys, liikahikoilu ja tuntohäiriöt.
Diagnostiikka
Neuromyotonian diagnosoinnissa voidaan oirekuvan tukena käyttää ENMG-tutkimusta. Verestä voidaan n. 40 %:ssa tapauksista havaita vasta-aineita jänniteherkille kalium-kanaville (VGKC-Ab).
Hoito
Sairaudelle ei ole parantavaa hoitoa. Epilepsialääkkeet, kuten muun muassa karbamatsepiini, helpottavat useimmiten oireita merkittävästi.
Namikaze (1922)
Palvelus
Alus siirrettiin reserviin 5. lokakuuta 1945. Se luovutettiin 3. lokakuuta 1947 sotakorvauksena Kiinalle, joka liitti sen laivastoonsa nimellä Shen Yang. Alus romutettiin 1960.
Silopäät
Silopäät (Leptochilichthyidae) on sillikuorekalojen lahkoon kuuluva heimo. Eräissä lähteissä heimo luokitellaan kuuluvaksi kuorekaloihin. Silopäälajeja tavataan kaikista lämpimistä valtameristä.
Lajit ja anatomia
Silopäiden heimoon kuuluu 1 suku ja 3 lajia. Lajit ovat silopää (Leptochilichthys pinguis), L. agassizii ja L. microlepis. Silopäät ovat pienehköjä kaloja, jotka voivat saavuttaa suurimmillaan noin 30 cm:n pituuden. Tyypillisiä piirteitä ovat pitkulainen ja hieman suorakulmainen ruumiinrakenne, suuret suomut, jotka puuttuvat päästä, kieletön suu sekä rasvaevän puuttuminen. Rintaevät sijaitsevat suhteellisen alhaalla ruumiissa.
Levinneisyys
Silopäälajeja tavataan lämpimistä vesistä Atlantin itäosista, Intian valtameren länsiosista sekä Tyyneltämereltä. Ne ovat syvänveden lajeja, jotka elävät tyypillisesti 800–3 100 metrin syvyydessä.
Kirsi Koskela
Kirsi Koskela (s. 2. syyskuuta 1962) on suomalainen entinen jalkapallomaalivahti. Hän edusti muun muassa Puotinkylän Valttia ja Helsingin Jalkapalloklubia, jossa hän voitti sekä Suomen mestaruuden että Suomen cupin kausilla 1991 ja 1992. Koskela pelasi vuosina 1978–1983 maajoukkueessa 21 ottelua. Hänet valittiin vuoden naisjalkapalloilijaksi vuonna 1979.
Pelaajauran jälkeen Koskela on toiminut muun muassa liigatasolla Malmin Palloseuran päävalmentajana ja maalivahtivalmentajana.
Kuusen kotiin tuoda saamme
Kuusen kotiin tuoda saamme ( tai Deck the Hall) on alkuperältään walesilainen joululaulu.
Walesilainen John Parry Ddall (n. 1710–1782) kirjoitti sävelmän muistiin 1700-luvulla, mutta sävelmä on tätä vanhempi. Alkuperäiset kymrinkieliset sanat kirjoitti John Ceiriog Hughes, joka antoi runolle nimen Nos Galan (”Uudenvuoden aatto”). Laulu julkaistiin nykyisessä muodossaan ensi kerran 1860-luvulla (tuolloin vielä nimellä Nos Galan) John Thomasin toimittamassa laulukokoelmassa Welsh Melodies with Welsh and English Poetry. Uudet kymrinkieliset sanat oli laatinut runoilija Talhaiarn (John Jones) ja englanninkieliset Thomas Oliphant. Englanninkielisten sanojen mieleenpainuvin osa, jokaisen säkeen lopussa toistuva ”Fa la la la la la la la la” -rallatus, on peräisin jo alkuperäisistä ”Nos Galan” -laulusta ja liittyy alkujaan Walesin keskiaikaiseen lauluperinteeseen.
Laulun on suomentanut Väinö Sola. Suomenkielisen version ovat levyttäneet Helsingin NMKY:n mieskuoro Auvo Nuotion johdolla vuonna 1960 sekä useat muut kuorot myöhemmin.
Kiovan tekojärvi
Kiovan tekojärvi on Ukrainan pohjoisosassa sijaitseva, pinta-alaltaan Euroopan 14. suurin tekojärvi ja 27. suurin makeanveden allas. Se muodostaa osan Dneprin pääuomaa, ja sijaitsee eteläosiltaan 15 kilometriä pääkaupunki Kiovan ydinkeskustasta pohjoiseen. Tekojärvi on hallinnollisesti Kiovan ja Tšernihivin alueilla. Suurin rantakaupunki on voimalapadon äärellä sijaitseva Vyšhorod (runsas 28 000 as., vuonna 2017), joskin miljoonakaupunki Kiovan pohjoisraja on vain kolmen kilometriä Kiovan tekojärven voimalapadosta etelään.
Tekojärvi syntyi Dnepriin vuonna 1965 ja oli seurausta Kiovan vesivoimalaitosta palvelevien patojen rakentamisesta vuosina 1960–1966. Tekojärven keskimääräinen virtaama on 33,1 kuutiometriä vuodessa. Varsinaisen voimalapadon ohella tekojärven laidoille on rakennettu yhteensä 75 kilometriä patorakenteita. Toisen lähteen mukaan padon pituus olisi 42,3 kilometriä. Vesivoimalan 20 generaattorin yhteiskapasitetetti on 361,2 MW (toiaen lähteen mukaan 433 MW ), ja voimala tuottaa vuosittain keskimäärin 0,767 TWh sähköenergiaa. Vesivoimalan luoteispuolelle on rakennettu pienehkö pumppuvoimalaitos (Kiovan pumppuvoimalaitos).
Tekojärven pituus on 110 kilometriä ja leveys enimmillään 12 kilometriä keskileveyden ollessa 8,4 kilometriä. Altaan vesipinta-ala on 922 neliökilometriä, keskisyvyys 4,0 metriä ja vesitilavuus on 3,7 kuutiokilometriä, josta 1,2 km3 on käytettävissä.
Tekoaltaan rakentaminen mahdollisti osaltaan riittävän syvän vesitien muodostumista Dneprin laivaliikenteelle. Tekoaltaan avulla Dneprin alajuoksun virtaamaa voidaan säädellä; tämä on synnyttänyt myös ekologisia ongelmia (vähentynyt virtaama heikentää veden hapettumista, jolla on vaikutuksensa vesikasvien ja -eliöiden tasapainoon). Vettä käytetään sähköntuotantoon, teollisuuden ja julkisiin tarpeisiin sekä kasteluun. Voimalapadon itäpuolella on laivaliikenteen mahdollistava sulutus.
Kiovan tekoallas sijaitsee lähellä suljettua Tšernobylin ydinvoimalaitosta, jonka vieressä virtaava Pripetjoki yhtyy Dnepriin Kiovan tekoaltaan alueella. Kiovan tekoaltaan luoteisin osa kuuluu ydinonnettomuuden jälkeen perustettuun Tšernobylin suojavyöhykkeeseen. Tekoaltaan veden, pohjamudan ja kalojen radioaktiivisuutta ja muita ympäristömuuttujia on seurattu ydinonnettomuuden jälkeen. Esimerkiksi Yakimenko (2013), joka arvioi Kiovan tekoaltaan veden turvallisuutta juomavedeksi tai kastelukäyttöön, toteaa tekojärven veden radioaktiivisuudella olevan vuodenaikaisvaihtelua. Radioaktiivisuuden minimitaso saavutetaan helmikuussa ja maksimitaso huhtikuussa säteilyturvallisuuden indekseillä (kokonaisbeta-aktiivisuus ja kokonais alpha-aktiivisuus) arvioituna.
Nubianvuohi
Nubianvuohi (Capra nubiana) on vuohieläimiin kuuluva keskikokoinen sorkkaeläin, jota tavataan laikuttain osissa Afrikan koillisosia ja Lähi-idän länsiosia. Nubianvuohia tavataan etenkin autiomaiden kallioiden lähettyvillä, joita ne käyttävät pakopaikkoinaan petoeläimiltä. Nubianvuohi on määritelty vaarantuneeksi lajiksi ja sen kannan uskotaan olevan laskussa.
Taksonomia
Nubianvuohen binoninen tieteellinen nimi on Capra nubiana, jonka antoi Frédéric Cuvier vuonna 1825. Joissain yhteyksissä nubianvuohi on määritelty myös vuorikauriin alalajiksi.
Koko ja ulkonäkö
pienoiskuva|vasen|Uros kuvattuna [[Israelissa.]] pienoiskuva|vasen|Vasoja. Nubianvuohet ovat ruumiinrakenteeltaan suhteellisen tanakoita ja muihin sorkkaeläimiin verrattuna ne ovat suurin piirtein keskikokoisia. Urokset ovat huomattavasti naaraita kookkaampia. Nubianvuohiuroksen paino on 42–80 kiloa ja naaraan 25–39,5 kiloa. Vastaavat ruumiin pituudet ovat 1,19–1,59 metriä ja 0,92–1,21 metriä. Vuohilla on ruskeahko tai harmahtava karvoitus, mutta vatsa ja takamus on valkoinen. Vuohien jaloissa on valkoista ja mustaa karvoitusta. Vuohilla on haarattomat sarvet, jotka jäävät naarailla lyhyiksi. Uroksen sarvet kasvavat suurimmillaan pituutta noin 1,4 metriä.
Levinneisyys ja elinympäristö
Nubianvuohen elinalue ulottuu Egyptin Niilin itäpuolisilta alueilta Koillis-Sudaniin, Eritrean länsiosiin, Israeliin ja Jordaniaan, sekä laikuitellen myös osiin Saudi-Arabiaa, Jemeniä ja Omania. Eritreassa vuohta ei ole havaittu sitten vuoden 1987. Lajin uskotaan myös kadonneen Syyriasta ja Libanonista, joskin Syyriaan laji on tuotu uudestaan istutuksin. Koko nubianvuohen kannaksi on arvioitu noin 2 500 yksilöä ja kannan on arvioitu olleen laskussa.
Nubianvuohia tavataan kivikkoisilla hiekka-aavikoilla, joilla on vuohien pakoreiteiksi sopivia jyrkkiä kallioita.
Elintavat
pienoiskuva|Nubianvuohi elinympäristössään. pienoiskuva|Keskenään kamppailevia uroksia. Nubianvuohi on päiväaktiivinen. Vuohet alkavat etsiä ravintoa jo aamulla. Keskipäivisin ne viettävät aikaansa leväten kallioiden halkeamilla ja kielekkeillä suojassa auringon paahteelta ja kuumuudelta. Vuohet muodostavat löyhiä laumoja. Nuoret urokset muodostavat omia urosten laumojaan ja suurikokoiset urokset liittyvät sekalaumoihin vain kiima-aikaan. Laumoissa 2–36 yksilöä ja tyypillisimmillään alle 10. Vuohet päästävät harvakseltaan muille vuohille tyypillisiä ääntelyitä.
Vuohet käyttävät useita eri ruoho- ja puuvartisia kasvilajeja, joihin lukeutuvat esimerkiksi Acacia raddiana, Lycium shawii, Ficus pseudosycomorous, Helianthum lipii, Zilla spinosa, Maerua crassifolia ja Panicum turgidum. Vuohet toimivat esimerkiksi eri akaasioiden siemnten levittäjinä. Vuohet pystyvät esimerkiksi akaasian lehtiä ja siemeniä syödäkseen kiipeämään myös puihin. Mineraaleja ja suolaa saadakseen ne nuolevat maata.
Nubianvuohien petoeläimiin lukeutuvat leopardi, susi ja juovahyeena. Puolustuskeinonaan vuohet liittyvät yhteen laumoiksi ja takaa-ajettuna ne pakenevat kiiveten jyrkille kallionrinteille. Vuohilla esiintyy joitakin loisia, kuten täilajit Linognathus africanus, Damalinia, puutiaiset Boophilus annulatus ja Hyalomma anatolicum, sekä kärpäslajit Lipoptena chalcomelaena ja Oestrus.
Uhat ja suojelu
Kansainvälinen luonnonsuojeluliitto eli IUCN on määritellyt nubianvuohen vaarantuneeksi lajiksi. Nubianvuohi joutuu kilpailemaan esimerkiksi vedestä karjan kanssa, joiden lisäksi vedenlähteitä on saastunut. Sen levinneisyysaluetta uhkaavat myös eri tie- ja muut kehityshankkeet. Nubianvuohia myös salametsästetään osissa sen esiintymisaluetta. Nubianvuohia tavataan myös suojelluilla eri puolilla lajin koko esiintymisaluetta. Vankeudessa vuohia on San Diegon eläintarhassa, jossa kasvaneita yksilöitä on päästetty takaisin vapauteen.
Jared Kushner
Jared Corey Kushner (s. 10. tammikuuta 1981) on New Jerseystä kotoisin oleva yhdysvaltalainen ja etniseltä taustaltaan amerikanjuutalainen liikemies, joka on The New York Observerin pääomistaja sekä Yhdysvaltain 45. presidentin ja liikemies Donald Trumpin vävy eli Trumpin tyttären Ivanka Trumpin aviomies. Kushnerin yritys Kushner Properties on miljardiluokan yritys. Kushner on käynyt Harvardin yliopistoa, josta hän valmistui hallintotieteiden kandidaatiksi (B.A.) 2003, minkä jälkeen hän aloitti oikeustieteen ja liikehallintotieteen opinnot New Yorkin yliopistossa valmistuen 2007 oikeustieteen tohtoriksi (JD) ja liikehallintotieteiden maisteriksi (MBA). Observerin Kushner osti vain 25-vuotiaana. Kushner on puolanjuutalaisesta holokaustista selvinneestä perheestä, joka on erikoistunut liiketoimissaan kiinteistökauppoihin. Hänestä tuli yrityksen toimitusjohtaja sen jälkeen, kun Kushnerin isä Charles Kushner joutui vankilaan. Charles Kushner sai 1,5 vuoden tuomion verorikoksista, laittomista vaalikampanjalahjoituksista ja todistajien häirinnästä. Oikeusjutun aikaan New Jerseyn ylimpänä syyttäjänä toimi Chris Christie, jolla oli tärkeä osa myös presidentinvaalit voittaneen Trumpin taustajoukoissa. Christie erotettiin pian vaalien jälkeen Trumpin joukoista. Arvioidaan yleisesti, että Jared Kushner oli erottamisen takana ja sai tällä tavoin kostaa isänsä puolesta. Presidentti Trump armahti Charles Kushnerin joulukuussa 2020 vapauttaen tämän siten kaikista rikostuomiota seuranneista sanktioista.
Jalkapallon Suomen Cup 1982
Jalkapallon Suomen Cup 1982 oli cupin 28. järjestämisvuosi. Osanotto-oikeus siihen oli kaikilla seuroilla. Kilpailuun osallistui 275 joukkuetta joista 40 liiton sarjojen ulkopuolelta. Loppuotteluun selvisivät Valkeakosken Haka ja Kokkolan Palloveikot, ja se pelattiin Olympiastadionilla. Ottelun voitti Haka 3-2.
Jared Kushner
Jaredilla ja Ivankalla on kolme lasta. Aikaisemmin pariskunta tuki demokraatteja. Heidän omaisuutensa arvo on noin 240–740 miljoonaa dollaria. Sen on arveltu voivan aiheuttaa eturistiriitoja. Kushner on tienannut viime vuosina satoja miljoonia dollareita kiinteistöihin liittyvillä kaupoilla ja muilla sijoituksilla. Hän on luopunut yli 200 johtotehtävästä, mutta saa edelleen useista niistä taloudellista hyötyä erilaisten rahastojen kautta. Helmikuussa 2017 Kushner kertoi, että myy osuutensa Observerista perheensä rahastolle.
Jalkapallon Suomen Cup 1982
SM-sarjan ja 1.divisioonan joukkueet
1. kierroksella SM-sarjan ja 1.divisioonan joukkueista muodostettiin 12 otteluparia. Näiden otteluiden voittajat etenivät suoraan cupin 7. kierrokselle.
Jared Kushner
Kushner on Trumpin suosiossa. Tammikuussa 2017 uutisoitiin, että Trump nimittää Kushnerin presidentin vanhemmaksi neuvonantajaksi, ja hän tullee vaikuttamaan Lähi-idän politiikkaan ja kauppasopimuksiin tehtävässään. Nimitys aiheutti keskustelua, sillä Yhdysvaltain laki kieltää viranhaltijoiden sukulaisten hallintoon palkkaamisen. Eräiden laintulkintojen mukaan Kushner on Donald Trumpin sukulainen. Oli kuitenkin epäselvää, koskeeko kielto myös presidentin kansliaa, jossa Kushnerin oli määrä työskennellä. Oikeusministeriö vahvisti tammikuussa, että estettä nimitykselle ei ole. Myöhemmin ilmoitettiin, että Kushner johtaa Yhdysvaltain hallintoa uudistavaa toimistoa Valkoisessa talossa. Hänellä on nyt laajat valtuudet uusia maan hallintoa.
Jalkapallon Suomen Cup 1982
Suomen Cupin ottelut 7.kierroksesta alkaen
26 rangaistuspotkukilpailu.
Jared Kushner
Kushner on aiemmin ollut kokematon poliittisessa diplomatiassa. Silti, edellä mainittujen toimien lisäksi Trump on nimittänyt Kushnerin Israel-neuvonantajakseen. Pian Trumpin valinnan jälkeen Israelin puolustusministeriö ilmoitti rakentavansa valinnasta innoittuneena miehittämälleen Länsirannan juutalaissiirtokunnan alueelle 2 500 uutta asuntoa. Kushnerin vanhemmat ja Israelin suurlähettiläs David M. Friedman ovat rahoittaneet rakennushanketta.
Jalkapallon Suomen Cup 1982
Suomen Cupin ottelut 7.kierroksesta alkaen
Mestarijoukkueen kokonnpano: Olavi Huttunen, Teuvo Vilen, Reijo Vuorinen, Esko Ranta, Pekka Heikkilä, Heikki Huoviala, Risto Salonen, Mark Dziadulewicz, Jarmo Kujanpää, Endre Kolar, Jari Möykky, Timo Lehtinen, Ari Valvee
Nyrkkeily kesäolympialaisissa 1920
Antwerpenin kesäolympialaisissa 1920 kilpailtiin 21.–24. elokuuta nyrkkeilyssä kahdeksassa painoluokassa.
Wäinö Hirsjärvi
Wäinö Hirsjärvi (18. syyskuuta 1890 Kiikka – 1. joulukuuta 1973) oli suomalainen rehtori, päätoimittaja, kirjailija ja kotiseututyön harrastaja.
Nyrkkeily kesäolympialaisissa 1920
Yksittäinen nyrkkeilyottelu koostui kolmesta erästä, joista kaksi ensimmäistä kestivät kolme minuuttia ja viimeinen erä neljä minuuttia. Tasatilanteessa käytettiin kahden minuutin lisäeriä. Ottelua valvoi kehätuomari, ja kaksi arvostelutuomaria määräsivät voittajan. Kaikki Antwerpenin nyrkkeilyturnauksen tuomarit olivat eurooppalaisia, suurin osa belgialaisia.
Wäinö Hirsjärvi
Hirsjärvi pääsi ylioppilaaksi Forssan yhteiskoulusta ja valmistui 1916 filosofian maisteriksi Helsingin yliopistosta. Hän toimi aluksi Jämsän kansanopiston johtajana ja humanististen aineiden opettajana ja sen jälkeen rehtorina ja historian ja uskonnon opettajana Ikaalisten yhteiskoulussa. Viimeksi Hirsjärvi toimi 1921–1954 Lohjan yhteiskoulun rehtorina. Hirsjärvi toimi myös Länsi-Uusimaa-lehden päätoimittajana 1929–1932 ja 1943–1957.
Nyrkkeily kesäolympialaisissa 1920
Lajin mitalitaulukon voittajaksi ylsi Yhdysvallat kolmella kullalla ja yhdellä pronssilla. Yhdistynyt kuningaskunta saavutti tosin kuusi ja Kanada viisi mitalia Yhdysvaltain jäädessä neljään mitaliin. Sarjan 79,4 kg voittanut Yhdysvaltain Eddie Eagan voitti 12 vuotta myöhemmin Lake Placidissa olympiakultaa rattikelkkailussa, ja on yhä (2011) ainoa olympiavoittoon sekä kesä- että talvikisoissa kyennyt urheilija.
Wäinö Hirsjärvi
Hirsjärvi osallistui Suomen sisällissotaan valkoisten joukoissa ja oli mukana muun muassa Tampereen taistelussa.
Hirsjärvi oli Lohjan kauppalanvaltuuston 1. varapuheenjohtaja 1937–1945.
Numakaze (1922)
Numakaze oli keisarillisen Japanin laivaston Minekaze-luokan hävittäjä.
Valmistus
Alus tilattiin Maizurun laivastontelakalta, missä köli laskettiin 10. elokuuta 1921. Alus laskettiin vesille 22. toukokuuta 1922 ja otettiin palvelukseen vielä samana vuonna 24. heinäkuuta.
Palvelus
Alus upotettiin 19. joulukuuta 1943.
Herman Hultin
Herman Hultin (11. lokakuuta 1870 Helsingin pitäjä – 20. helmikuuta 1953 Helsinki) oli suomalainen lyseon lehtori, toimittaja, kunnallispoliitikko ja historioitsija.
Hultinin vanhemmat olivat kappalainen, varapastori Alexander Hultin (1820–1886) ja Elisabeth Crohns. Hänen vanhempi veljensä oli kirjastonhoitaja ja kirjallisuushistorioitsija Arvid Hultin. Herman Hultin pääsi ylioppilaaksi 1889 Helsingin ruotsalaisesta normaalilyseosta ja valmistui 1894 filosofian kandidaatiksi Helsingin yliopistosta.
Hultin toimi oppikoulunopettajana Kotkassa ja Viipurissa. Viimeksi hän oli Viipurin ruotsalaisen lyseon historian vanhempana lehtorina 1927–1935. Hultin oli myös päätoimittajana ruotsinkielisissä Kotka Nyheter ja Wiborgs Nyheter-lehdissä.
Herman Hultin oli naimisissa vuodesta 1897 Agda Fredrika Gräsbeckin kanssa.
Bethany Hamilton
thumb|Bethany Hamilton vuonna 2007. Bethany Meilani Hamilton (s. 8. helmikuuta 1990 Havaiji) on yhdysvaltalainen lainelautailija.
Lokakuussa 2003, ollessaan 13-vuotias, Hamilton joutui lautaillessaan haihyökkäyksen kohteeksi, jonka seurauksena hän menetti vasemman kätensä. Toivuttuaan hän teki pian paluun lainelautailun pariin ja sai vuonna 2004 ESPN:n ESPY Awardin sarjassa Best Comeback Athlete sekä Courage Award -erikoispalkinnon Teen Choice -palkintogaalassa. Hän on kilpaillut ammattilaisena ja voittanut muun muassa hopeaa Billabong ASP World Junior -mestaruuskilpailussa vuonna 2009.
Vuonna 2004 julkaistiin Hamiltonin kirjoittama kirja Soul Surfer: A True Story of Faith, Family, and Fighting to Get Back on the Board ja vuonna 2011 sai ensi-iltansa hänestä kertova elokuva Soul Surfer, jonka ohjasi Sean McNamara, ja jonka pääosaa esitti AnnaSophia Robb.
Hamilton avioitui elokuussa 2013 Adam Dirksin kanssa. Vuonna 2014 he osallistuivat yhdessä Amazing Race -tositelevisiokilpailun 25. tuotantokaudelle.
BFC Daugavpils
Bērnu Futbola Centrs Daugavpils on jalkapalloseura Daugavpilsin kaupungista. Seura pelaa Latvian korkeimmalla sarjatasolla Virslīgassa. Se on voittanut kertaalleen Latvian toiseksi korkeimman sarjatason 1. līgan mestaruuden.
FB Gulbene
Futbola biedrība Gulbene eli FB Gulbene 2005 on jalkapalloseura Gulbenen kunnasta Koillis-Latviasta. Seura pelaa Latvian korkeimmalla sarjatasolla Virslīgassa. Kaudella 2015 joukkue hyllytettiin ja kauden tulokset mitätöitiin, sillä seuraa epäiltiin ottelutulosten sopimisesta. Seura on perustettu vuonna 2005. Se on voittanut kahdesti 1. līgan eli Latvian toiseksi korkeimman sarjatason.
Lady Croissant
Lady Croissant on australialaisen laulaja-lauluntekijä Sian livealbumi vuodelta 2007. Albumi sisältää kahdeksan Bowery Ballroomissa New Yorkissa äänitettyä live-kappaletta sekä studioraidan Pictures.
Lisa – unelmien nainen
Lisa – unelmien nainen on vuonna 1985 ensi-iltansa saanut yhdysvaltalainen komediaelokuva, jonka on käsikirjoittanut ja ohjannut John Hughes. Elokuvan pääosissa esiintyvät Anthony Michael Hall, Ilan Mitchell-Smith ja Kelly LeBrock.
Elokuvassa kaksi nörttiä, Gary Wallace ja Wyatt Donnelly, luovat tietokoneella unelmiensa naisen, jonka he nimeävät Lisaksi.
Vastaanotto
Helsingin Sanomien tv-sivulla Pertti Avola piti elokuvaa John Hughesin siihen asti huonoimpana ohjaustyönä, josta puuttuu tämän aiemmissa elokuvissa osoittama myötätunto päähenkilöitään kohtaan. Avolasta Lisa on tavanomainen yhdysvaltalainen teinielokuva, fantasiana väkinäinen ja ratkaisuiltaan jopa arveluttava. Video-oppaassa vuodelta 1994 Ilkka Jauhiainen luonnehtii elokuvaa älyttömäksi teinikomediaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Run (albumi)
Run on yhdysvaltalaisen alternative rock -yhtye Awolnationin toinen studioalbumi, jonka julkaisi Red Bull Records 17. maaliskuuta 2015. Yhtyeen laulaja Aaron Bruno teki suurimman osan albumista kokonaan itse, hän kirjoitti, lauloi ja tuotti koko albumin yksin. Albumi on tunnelmaltaan synkempi ja tyyliltään monipuolisempi kuin edellinen albumi, albumi ottaa vaikutteita mm. synth popista ja industrialista.
Run julkaistiin neljä vuotta myöhemmin kuin edellinen Megalithic Symphony, albumista julkaistiin ensimmäistä kertaa tiedote 25. tammikuuta 2015 ja albumilta julkaistiin seitsemän singleä, viisi vasta albumin julkaisun jälkeen. Kappaleelle Run tehtiin vaihtoehtoinen versio, Run (Beautiful Things) ja siitä julkaistiin remix - albumi, Run (Remixes).
Kill Me Coz I Can’t Stop/Irrevocably & With No Hope/Live at Thrash Camp
Kappaleet
Kappaleet 1–4 demolta Irrevocably & With No Hope, kappaleet 5–11 demolta Kill Me Coz I Can't Stop, kappaleet 12–17 demolta Live at Thrash Camp.
La Romana (provinssi)
La Romana on provinssi Dominikaanisessa tasavallassa. Sen pääkaupunki on La Romana. Provinssin pinta-ala on 656 km2 ja väkiluku noin 262 500.